Πρόβλεψη της τουριστικής ζήτησης μέσω της εφαρμογής μοντέλου βαρύτητας
Creators: name: Μανδρίνος, Αλέξανδρος Ιωάννη
Publisher: name: Aristotle University of Thessaloniki
Year: 2022
Subjects: Τουριστική Ζήτηση
Πρόβλεψη Τουριστικής Ζήτησης
Μοντέλο Βαρύτητας
Tourism Demand
Forecasting Tourism Demand
Gravity Model

description: Ο τουρισμός έχει εξελιχθεί σε μια σημαντική οικονομική δραστηριότητα και κατατάσσεται μεταξύ των πλέον σημαντικών βιομηχανιών διεθνώς, παρουσιάζοντας υψηλούς ρυθμούς ανάπτυξης του κύκλου εργασιών του. Η συμβολή του στην άνοδο του εθνικού εισοδήματος, στην αύξηση της απασχόλησης με την δημιουργία νέων θέσεων εργασίας που σχετίζονται είτε άμεσα είτε έμμεσα με τον κλάδο του τουρισμού, στην περιφερειακή ανάπτυξη και στην μείωση του ελλείμματος του ισοζυγίου πληρωμών με την σημαντική εισροή συναλλάγματος, είναι αναμφισβήτητη. Όσον αφορά την ελληνική οικονομία, ο τουριστικός τομέας αποτελεί βασικό πυλώνα ανάπτυξης με δυναμική εξέλιξη, την στιγμή που άλλοι κλάδοι εμφανίζουν στασιμότητα ή μείωση της δραστηριότητάς τους. Κατά τις τελευταίες δεκαετίες, ο ελληνικός τουρισμός γνώρισε περιόδους μεγάλης ευημερίας, παρουσιάζοντας μια συνεχόμενη αύξηση. Οι ανοδικοί αυτοί ρυθμοί, όμως, περιορίστηκαν αρκετές φορές λόγω ανακατατάξεων που επικράτησαν στον ελληνικό ή το διεθνή χώρο, όπως η πρόσφατη υγειονομική κρίση της πανδημίας. Στόχος της παρούσας διπλωματικής εργασίας είναι η προσέγγιση των προσδιοριστικών παραγόντων της τουριστικής ζήτησης στην Ελλάδα, μέσω της εφαρμογής του μοντέλου βαρύτητας (gravity model). Αναλύοντας τη σχέση μεταξύ της εξαρτημένης μεταβλητής των τουριστικών αφίξεων και των ερμηνευτικών μεταβλητών, προσεγγίζεται το ζήτημα της πρόβλεψης της τουριστικής ζήτησης. Για την επίτευξη του στόχου αυτού, χρησιμοποιήθηκαν στατιστικά δεδομένα και μεταβλητές, που βάσει της διεθνούς βιβλιογραφίας, αποτελούν τις κυριότερες συνιστώσες των μοντέλων βαρύτητας στον τουρισμό.
description: Tourism has developed into an important economic activity and it ranks among the most important industries internationally, presenting high growth rates of its turnover. Its contribution to the rise of national income, to the increase of employment through the creation of new jobs related either directly or indirectly to the tourism sector, to the regional development and to the reduction of the deficit of payment deficits, with the inflow of currency that it produces, is indisputable. As far as the Greek economy is concerned, the tourism sector is a key pillar of development, whereas other sectors show stagnation or decrease of their activity. During the last decades, Greek tourism has experienced periods of great prosperity, presenting a continuous increase. These upward rates, however, were restricted several times due to realignments that reigned in the Greek or international ground, especially during the recent pandemic crisis. The aim of this thesis is to approach the determinant factors of tourism demand in Greece, through the application of the gravity model. By analyzing the relationship between the dependent variable of tourist arrivals and the explanatory variables, tourism demand forecasting is being approached. To achieve this goal, statistical data and variables were used, which according to the international literature, are the main components of gravity models in tourism.